Zinemakumeak gara!

Zinemakumeak gara! emakumeek zuzendutako zinemaldi bat da. Urtero Bilbon eta Bizkaiko beste herri batzuetan egiten da, urritik azarora bitartean. Lehen aldiz 1996an antolatu zen. Zinemaldi honen helburua da emakumeek zuzendutako film luzeak eta laburrak proiektatzea. Horrekin batera hitzaldiak, tailerrak eta mahai-inguruak antolatzen dira.https://www.eitb.eus/es/cultura/cine/detalle/7535103/el-festival-zinemakumeak-gara-celebra-su-cuarto-siglo-2020/https://elpais.com/ccaa/2013/10/15/paisvasco/1381856531_634682.html

 Historia 
Zinemaldi honen jatorria Simone de Beauvoir Talde Feministan dago. Talde horrek eztabaida eta topaketak antolatu zituen  1980ko hamarkadan. 1986an, Leioan, Bigarren Jardunaldi Feministak egin zituzten; jardunaldi horietan feminismoa eta zinemagintza arteko loturak erakusteko ponentzia aurkeztu zuten. 1987tik aurrera film zikloak antolatu zituzten ideia horietan oinarrituta. Arrakastak aurrera bultzatu zuen ekimena. Horrela, 1996an, Zinemakumeak gara! zinemaldia aurkeztu zuten.

 Simone de Beauvoir saria 
Zinemaldian Simone de Beauvoir sariak ematen dira. Saria estatua txiki bat da, Dora Salazar nafar artistak sinatua. Aurrealdean, burua moztuta duen Venus bat irudikatzen du, «gorputz gisa ikustera ohituta gauden emakume baten irudia, inposatua izan zaigun emakume ikuskera horretaz hitz egiten duena». Beste aldetik, berriz, laua da, ZG! (Zinemakumeak gara!) proiektatzeko erabiltzen den pantaila bezalakoa.https://zinemakumeak.com/eu/simone-de-beauvoir-saria Hauek dira saria jaso duten egile batzuek:
 Icíar Bollaín 
 Begoña Vicario 
 Margarita Alexandre 
 Aizpea Goenaga 
 Maite Ruiz de Austri 
 Ángeles González-Sinde 
 Nùria Vidal 
 Isa Campo 
 Patricia Ferreirahttps://cimamujerescineastas.es/patricia-ferreira-premio-simone-de-beauvoir-de-zinemakumeak-gara/ 
 Puy Oria 
 Julia Juániz 
 Lola Salvador Maldonado.

 Zinemaldiak jaso dituen sariak 
Hauek dira jaso dituen batzuk:https://zinemakumeak.com/eu/nor-gara
2008: Hegoak sari solidarioa: izen bereko kolektiboak emandako saria, egindako lana eta lankidetza aitortzeko.
2012: Hegoak sari solidarioa: izen bereko kolektiboak emandako saria, zuzendutako lana eta lankidetza aitortzeko.
2018: Zirgari Sariak: Ahalduntzeari eta baloreen aldaketari emandako saria.
2019: Bihotz Sariak: Bihotz Kultura, Bilbaohistoriko elkarteak emana.

 Erreferentziak 

 Kanpo estekak 
 Zinemaldiaren webgune ofiziala.
 Zinemaldiaren afixak.

Kategoria:Euskal Herriko zinemaldiak
Kategoria:Bizkaiko kultura
Kategoria:Feminismoa eta arteak
Kategoria:Film feministak
Kategoria:Bilboko kultura